CELEX: C2005/193/11
Language: da
Date: 2005-08-06 00:00:00
Title: Domstolens dom (Sjette Afdeling) af 16. juni 2005 i sag C-191/04, Kommissionen for De Europæiske Fællesskaber mod Den Franske Republik (Traktatbrud — forurening og gener — rensning af byspildevand — direktiv 91/271/EØF)

6.8.2005   
            
            
               DA
            
            
               Den Europæiske Unions Tidende
            
            
               C 193/7
            
         
      DOMSTOLENS DOM
   
   (Sjette Afdeling)
   af 16. juni 2005
   i sag C-191/04, Kommissionen for De Europæiske Fællesskaber mod Den Franske Republik (1)
   
   (Traktatbrud - forurening og gener - rensning af byspildevand - direktiv 91/271/EØF)
   (2005/C 193/11)
   Processprog: fransk
   I sag C-191/04, angående et traktatbrudssøgsmål i henhold til artikel 226 EF, anlagt den 23. april 2004, Kommissionen for De Europæiske Fællesskaber (befuldmægtigede: A. Bordes og G. Valero Jordana) mod Den Franske Republik (befuldmægtigede: G. de Bergues og C. Jurgensen-Mercier), har Domstolen (Sjette Afdeling), sammensat af afdelingsformanden, A. Borg Barthet (refererende dommer), og dommerne A. La Pergola og A. Ó Caoimh, generaladvokat J. Kokott; justitssekretær R. Grass, den 16. juni 2005 afsagt dom, hvis konklusion lyder således:
   
               1)
            
            
               Den Franske Republik har tilsidesat sine forpligtelser i henhold til 15, stk. 4, i Rådets direktiv 91/271/EØF af 21. maj 1991 om rensning af byspildevand, da den ikke inden seks måneder efter Kommissionen for De Europæiske Fællesskabers anmodning den 18. december 2000 har meddelt Kommissionen de oplysninger vedrørende de byområder, der er omfattet af fristen pr. 31. december 1998, som skulle have været indsamlet den 31. december 1999 af de kompetente myndigheder eller relevante organer som led i den overvågning af spildevandsudledning og slam, som er fastsat ved artikel 15 i direktiv 91/271/EØF.
            
         
               2)
            
            
               Den Franske Republik betaler sagens omkostninger.
            
         
      (1)  EFT C 156 af 12.6.2004.